Vickers Valiant

Vickers Valiant on brittiläisen Vickers-Armstrongsin valmistama pommikone. Se kuului, sarjassaan ensimmäisenä käyttöön hyväksyttynä: kahden muun tyypin ohella brittiläiseen V-pommittajien sarjaan, muut olivat Handley Page Victor ja Avro Vulcan. Neljällä suihkumoottorilla varustettu pommikone oli Kuninkaallisten ilmavoimien käytössä vuosina 1955–1965. Ensilentonsa se oli tehnyt 18. toukokuuta 1951. Ylätasoisen koneen spesifikaatio määriteltiin vuonna 1948.https://www.thunder-and-lightnings.co.uk/valiant/history.php Viitattu 22.12.2021. Koneessa käytetyissä alumiiniosissa havaittiin ennenaikaista väsymistä ja korjaamisen sijasta konetyyppi poistettiin palveluskäytöstä.

Vickers Valiant oli strateginen pommikone joka korkealla, 21 000 metrissä lentäessään, oli lähes täysin ilmatorjunnan ulottumattomissa. Se saavutti 913 km/h (567 mph) lentonopeuden yli 9 300 metrin korkeudessa.https://www.baesystems.com/en/heritage/vickers-valiant Viitattu 22.12.2021. Se oli ensimmäinen sekä fissio- että fuusiopommin pudottanut brittiläinen konetyyppi. Konetyypin muita käyttökohteita olivat sekä ilmatankkerina eli tankkauskoneena että valokuvaus-tiedustelukoneena toimiminen.https://www.militaryfactory.com/aircraft/detail.php?aircraft_id=238 Viitattu 23.12.2021.

Konetyyppi oli brittien ensimmäinen, joka pudotti ydinpommin. Se tapahtui Australian Maralingan koealueella 11. lokakuuta 1956. Testauksen kohteena oli Blue Danube (suom. Sininen Tonava) -niminen taktinen ydinräjähde. Testisarjan eli operaation nimenä oli Buffalo, jonka 3. testi tämä pommin ilmasta pudotus oli. Muut koeräjäytykset eivät olleet ilmapudotuksia. Testialueen tunnusnimi oli Kite eli Leija. Konetyypin useita yksilöitä osallistui myös Operaatio Grappleen, 49. Sqn (pommituslentolaivue) alaisuudessa.https://www.49squadron.co.uk Viitattu 23.12.2021.http://nuclearweaponarchive.org/Uk/UKTesting.htmlpienoiskuva|Cosworthin ilmailumuseossa säilytettävä Vickers Valiant on tunnusnumeroltaan XD818. Kuvan valkomaalattu kone on ydinaseen heijastevaikutusten vähentämistä varten.

Tekniset tiedot
Yleistiedot
Miehistö: 5
Pituus: 32,99 m
Kärkiväli: 34,85 m
Korkeus: 9,8 m
Siipipinta-ala: 219 m2
Paino tyhjänä: 34 420 kg
Hyötykuorma: 9 500 kg
Korkein lentoonlähtöpaino: 62 600 kg
Valmistusmäärä: 107
Moottorit ja suoritusarvot
4 × Rolls-Royce Avon RA28 Mk 204 suihkumoottoria, työntövoima à 44 kN
Huippunopeus: 0,82 Mach (912 km/h +9 300 metrin korkeudessa)
Lentomatka: 7 200 km, josta puolet matkasta täydellä pommikuormalla, ulkopuolisin lisäpolttoainesäiliöin
Lakikorkeus: 21 000 metriä
Nousunopeus: 20 m/s
Aseistus
1 × 4500 kg pommi tai
21 × 450 kg pommeja
Ydinaseistuksena: Yellow Sun -tyyppinen fuusiopommi taikka Blue Danube -tyyppinen fissiopommi

Lähteet
Andrew Langley: The Armed Forces: The Royal Air Force, Wayland Publishers Ltd., 1986 (s. 7–8 & 30)

Viitteet

 Aiheesta muualla 
 http://www.netti.fi/~halle/planes/eng/valiant.htm  
http://www.tangmere-museum.org.uk/aircraft-month/vickers-valiant 
https://uk.airfix.com/community/blog-and-news/workbench/vickers-valiant-leads-britains-deterrent-force (aihesivusto etupäässä mallien rakentajille, mutta antaa myös tietopohjaa)

Luokka:Vickersin ilma-alukset
Luokka:Brittiläiset pommikoneet
Luokka:1950-luvun pommikoneet